b"\n_START_ARTICLE_\nMare de D\xc3\xa9u de la Devesa\n_START_SECTION_\nDescripci\xc3\xb3\n_START_PARAGRAPH_\nEs tracta d'un santuari situat als estreps nord orientals de la serra de sant Juli\xc3\xa0 del Mont, a la dreta del riu Fluvi\xc3\xa0, al ve\xc3\xafnat dels Angl\xc3\xa8s. El temple t\xc3\xa9 una estructura primitiva, d'\xc3\xa8poca rom\xc3\xa0nica, que fou notablement modificada durant el segle XVI. T\xc3\xa9 una \xc3\xbanica nau amb un absis semicircular (amb finestreta inclosa); a la fa\xc3\xa7ana de ponent hi ha una porta d'entrada adovellada, amb dos arcs en gradaci\xc3\xb3, aix\xc3\xad com el campanar de cadireta que havia estat de doble obertura per\xc3\xb2, actualment, nom\xc3\xa9s en resta una. El santuari es troba en molt mal estat de conservaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nLa consagraci\xc3\xb3 solemne d'aquest santuari es va realitzar el mes de setembre de l'any 1540. Fins a a 1936 s'hi venerava una talla de Santa Maria asseguda i amb l'Infant a la falda, que tenia una obertura a l'esquena destinada a un reliquiari. L'any 1939 es restabl\xc3\xad el culte al santuari i es realitz\xc3\xa0 una nova imatge de la Verge, r\xc3\xa8plica no gaire coincident amb la desapareguda i que esculp\xc3\xad l'artista Narc\xc3\xads Salgueda."